CELEX: 32020R2017
Language: fi
Date: 2020-12-09 00:00:00
Title: Komission täytäntöönpanoasetus (EU) 2020/2017 annettu 9 päivänä joulukuuta 2020, täytäntöönpanoasetuksen (EU) 2018/878 liitteessä olevan 2 osan muuttamisesta siltä osin kuin on kyse Yhdistynyttä kuningaskuntaa koskevasta kohdasta Pohjois-Irlannin osalta (ETA:n kannalta merkityksellinen teksti)

10.12.2020   
               
               
                  FI
               
               
                  Euroopan unionin virallinen lehti
               
               
                  L 415/43
               
            
         KOMISSION TÄYTÄNTÖÖNPANOASETUS (EU) 2020/2017
         annettu 9 päivänä joulukuuta 2020,
         täytäntöönpanoasetuksen (EU) 2018/878 liitteessä olevan 2 osan muuttamisesta siltä osin kuin on kyse Yhdistynyttä kuningaskuntaa koskevasta kohdasta Pohjois-Irlannin osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon lemmikkieläinten muista kuin kaupallisista siirroista ja asetuksen (EY) N:o 998/2003 kumoamisesta 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 576/2013 (1) ja erityisesti sen 20 artiklan,
         sekä katsoo seuraavaa:
         
                     (1)
                  
                  
                     Komission delegoidussa asetuksessa (EU) 2018/772 (2) vahvistetaan säännöt, joita sovelletaan muihin kuin kaupallisiin siirtoihin tiettyjen jäsenvaltioiden tai niiden osien alueille tarkoitettujen koirien Echinococcus multilocularis -tartunnan valvomiseksi toteutettaviin ennalta ehkäiseviin terveystoimenpiteisiin. Eritoten kyseisen delegoidun asetuksen 2 artiklassa vahvistetaan säännöt, jotka koskevat jäsenvaltioiden tai niiden osien luokittelua Echinococcus multilocularis -tartunnan osalta, ja vahvistetaan edellytykset, jotka jäsenvaltioiden on täytettävä, jotta ne voivat edelleen soveltaa kyseisiä ennalta ehkäiseviä terveystoimenpiteitä.
                  
               
                     (2)
                  
                  
                     Komission täytäntöönpanoasetuksessa (EU) 2018/878 (3) luetellaan ne jäsenvaltiot tai jäsenvaltioiden alueiden osat, jotka ovat delegoidussa asetuksessa (EU) 2018/772 säädettyjen Echinococcus multilocularis -tartuntaan liittyvää luokittelua koskevien sääntöjen mukaisia. Täytäntöönpanoasetuksen (EU) 2018/878 liitteessä olevassa 2 osassa esitetään luettelo jäsenvaltioista tai jäsenvaltioiden alueiden osista, jotka täyttävät delegoidun asetuksen (EU) 2018/772 2 artiklan 3 kohdassa säädetyt luokittelua koskevat säännöt.
                  
               
                     (3)
                  
                  
                     Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’, ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti asetusta (EU) N:o 576/2013 samoin kuin siihen perustuvia komission säädöksiä sovelletaan Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta siirtymäkauden päättymisen jälkeen.
                  
               
                     (4)
                  
                  
                     Yhdistyneen kuningaskunnan koko alue on tällä hetkellä lueteltu täytäntöönpanoasetuksen (EU) 2018/878 liitteessä olevassa 2 osassa. Sen vuoksi on tarpeen muuttaa kyseisen liitteen 2 osaa korvaamalla Yhdistynyttä kuningaskuntaa koskeva kohta kohdalla, jossa viitataan Yhdistyneeseen kuningaskuntaan Pohjois-Irlannin osalta.
                  
               
                     (5)
                  
                  
                     Koska erosopimuksessa määrätty siirtymäkausi päättyy 31 päivänä joulukuuta 2020, tätä asetusta olisi sovellettava 1 päivästä tammikuuta 2021.
                  
               
                     (6)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan täytäntöönpanoasetuksen (EU) 2018/878 liitteessä oleva 2 osa tämän asetuksen liitteessä olevalla tekstillä.
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä joulukuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 178, 28.6.2013, s. 1.
         
            (2)  Komission delegoitu asetus (EU) 2018/772, annettu 21 päivänä marraskuuta 2017, Euroopan parlamentin ja neuvoston asetuksen (EU) N:o 576/2013 täydentämisestä koirien Echinococcus multilocularis -tartunnan valvontaan liittyvien ehkäisevien terveyttä koskevien toimien osalta ja delegoidun asetuksen (EU) N:o 1152/2011 kumoamisesta (EUVL L 130, 28.5.2018, s. 1).
         
            (3)  Komission täytäntöönpanoasetus (EU) 2018/878, annettu 18 päivänä kesäkuuta 2018, sellaisten jäsenvaltioiden tai jäsenvaltioiden alueiden osien luettelon hyväksymisestä, jotka ovat koirien Echinococcus multilocularis -tartunnan valvontaan liittyvien ehkäisevien terveyttä koskevien toimien soveltamisesta annetun delegoidun asetuksen (EU) 2018/772 2 artiklan 2 ja 3 kohdassa säädettyjen luokittelua koskevien sääntöjen mukaisia (EUVL L 155, 19.6.2018, s. 1).
      
      
         
            LIITE
            
               ”2 OSA
               
                  Luettelo jäsenvaltioista
                   (*1)
                  tai jäsenvaltioiden alueiden osista, jotka täyttävät delegoidun asetuksen (EU) 2018/772 2 artiklan 3 kohdassa säädetyt luokittelua koskevat säännöt
               
               
                            
                        
                        
                           
                              Koodi
                           
                        
                        
                           
                              Koko alue / alueen osa
                           
                        
                     
                           Suomi
                        
                        
                           FI
                        
                        
                           Koko alue
                        
                     
                           Irlanti
                        
                        
                           IE
                        
                        
                           Koko alue
                        
                     
                           Yhdistynyt kuningaskunta (Pohjois-Irlanti)
                        
                        
                           UK(NI)
                        
                        
                           Pohjois-Irlanti
                        
                     
            
               (*1)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti tätä liitettä sovellettaessa viittaukset jäsenvaltioihin käsittävät myös Yhdistyneen kuningaskunnan Pohjois-Irlannin osalta.””